Diari Oficial de la Generalitat Valenciana


Sumari del DOGV 8068, del 22-06-2017 (2017/5594)

Resolució de 19 de juny de 2017, del sotssecretari, per la qual ordena l'enviament de l'expedient administratiu objecte del procediment ordinari número 5/000239/2606-VSU a la Secció 5 de la Sala Contenciosa Administrativa del Tribunal Superior de Justícia de la Comunitat Valenciana i se citen a termini les persones que pogueren resultar afectades perquè puguen personar-se en les actuacions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8068

Data del DOGV
:   22-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5594


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 19 de juny de 2017, del sotssecretari, per la qual ordena l'enviament de l'expedient administratiu objecte del procediment ordinari número 5/000239/4391-MFE a la Secció 5 de la Sala Contenciosa Administrativa del Tribunal Superior de Justícia de la Comunitat Valenciana i se citen a termini les persones que pogueren resultar afectades perquè puguen personar-se en les actuacions. [2017/5594]  
L'entitat Elche Crevillente Salud, SA, ha interposat un recurs contenciós administratiu contra l'Ordre 3/2017, d'1 de març, de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari.  
El recurs interposat es tramita en la Secció 5 de la Sala Contenciosa Administrativa, del Tribunal Superior de Justícia de la Comunitat Valenciana, amb el número de procediment ordinari 5/000239/7654-MMX (NIG 46610-52-8-4081-9380582), que ha sol·licitat que se li envie l'expedient.  
Per tant, en compliment del que disposa l'article 48 de la Llei 29/1998, de 13 de juliol, reguladora de la jurisdicció contenciosa administrativa, resolc enviar l'expedient administratiu objecte del recurs, acompanyat d'un índex dels documents que conté, per mitjà de format digitalitzat en CD-ROM, a la secció 5 de la Sala Contenciosa Administrativa del Tribunal Superior de Justícia de la Comunitat Valenciana.  
  
Així mateix, s'acorda l'enviament de la present resolució per a la publicació en el Diari Oficial de la Generalitat Valenciana, per tal de notificar a les persones que pogueren resultar afectades per la interposició de l'esmentat recurs contenciós administratiu, i citar-les perquè, si és el cas, puguen personar-se en les actuacions judicials en el termini de nou dies si convé al seu dret, com a demandades. Se'ls fa saber que hauran de comparéixer degudament representades en la forma establida en els articles 23.2 i 23.3 de la Llei de la jurisdicció contenciosa administrativa.  
  
València, 19 de juny de 2017.- El sotssecretari: Ricardo Campos Fernández.